אנה קרלין

אנה ר' קרלין (נולדה ב-19 במרץ 1960) היא פרופסור למדעי המחשב באוניברסיטת וושינגטון.

== ביוגרפיה ==
אביה, שמואל קרלין, היה מתמטיקאי אמריקאי יהודי באוניברסיטת סטנפורד. הוא עודד את ילדיו לעסוק במחקר אקדמי. אחיה, קנת' קרלין , הפך לפרופסור לכימיה באוניברסיטת ג'ונס הופקינס<ref></ref>.<ref name=":0"></ref>

קרלין השלימה תואר ראשון במתמטיקה שימושית ב-1981 באוניברסיטת סטנפורד, והמשיכה ללמוד שם לתואר שני במדעי המחשב. ב-1987 קיבלה תואר דוקטור מאוניברסיטת סטנפורד, בהנחיית ג'פרי אולמן<ref></ref>. לאחר מכן עבדה במכון מחקר של DEC בפאלו אלטו. ב-1994 עברה לאוניברסיטת וושינגטון.<ref name=":0" /><ref></ref><ref name="ghls">[http://www.cis.upenn.edu/departmental/events/Karlin.shtml Speaker biography] for Grace Hopper Lecture Series, University of Pennsylvania School of Engineering and Applied Science, retrieved 2012-02-23.</ref>

קרלין היא עמיתת ACM<ref name=":1">[http://www.acm.org/press-room/news-releases/2012/fellows-2012 ACM Fellows Named for Computing Innovations that Advance Technologies in Information Age] , ACM, December 11, 2012.</ref>, האקדמיה האמריקאית לאמנויות ולמדעים<ref name=":2"></ref>, ונבחרה לאקדמיה הלאומית למדעים<ref name=":3"></ref> ולאקדמיה הלאומית להנדסה (של ארצות הברית)<ref name=":4"></ref>.

קרלין חובבת מוזיקה. בשנות התשעים היא הייתה חברה בלהקת הרוק Severe Tire Damage , שב-1993 היו הראשונים להעביר מופע מוזיקלי בשידור חי באמצעות האינטרנט.<ref name=":0" />
== מחקר ==
תחומי המחקר של קרלין הם בתכנון וניתוח של אלגוריתמים מקוונים, אלגוריתמי קירוב ואלגוריתמים אקראיים, ויישומם לבעיות בתורת המשחקים האלגוריתמית, תוכנת מערכת, מחשוב מבוזר וכריית מידע.<ref name="ghls" /> מאמריה המצוטטים ביותר עסקו בנושאים כגון: מעקב אחרי מקור של תקשורת IP בשיטות הסתברותיות<ref></ref>, אלגוריתם מקוון לניהול מטמון זיכרון במעבד מרובה ליבות<ref></ref>, ניתוח של תיאום מטמונים של שרתי פרוקסי בסקייל גדול<ref></ref>.

בעשור האחרון רבים ממחקריה עסקו בתורת המשחקים האלגוריתמית. מחקריה כוללים ניתוח של כריית ביטקוין שמתחשב בעלויות אנרגיה<ref></ref>, מכירות פומביות של פרסומות במנועי חיפוש <ref></ref><ref></ref><ref></ref>, אלגוריתם קירוב לבעיית שידוך עם אי-ודאות<ref></ref>, שיטות אופטימליות לקביעת מחירים במגוון סיטואציות (למשל כאשר ללקוחות יש העדפות שמשתנות לאורך זמן, או אפשרויות המשלוח שכדאי לחברת משלוחים להציע ללקוח כדי למקסם רווח)<ref></ref><ref></ref><ref></ref>. בנוסף, ב-2017 יצא לאור ספר הלימוד [https://www.isid.ac.in/~antar/Teaching/Fall-2013/Books/Karlin-Peres_20JAN2013.pdf Game Theory, Alive], שאותו כתבה יחד עם יובל פרס.

== קישורים חיצוניים ==
* [https://homes.cs.washington.edu/%7Ekarlin/ אתר אישי] (באנגלית)
* [https://www.nasonline.org/member-directory/members/3008918.html פרופיל] באתר האקדמיה הלאומית למדעים (ארצות הברית) (באנגלית)
* "[https://medium.com/@karlin_41004/why-women-and-everyone-else-should-code-18e4a0a46a47 מדוע נשים (וכל אחד אחר) צריך לדעת לתכנת]", מאמר של קרלין באתר medium (באנגלית)
* 

== הערות שוליים ==

קטגוריה:מדעני מחשב אמריקאים
קטגוריה:מדעניות מחשב אמריקאיות
קטגוריה:נשים אמריקאיות במאה ה-21
קטגוריה:חוקרי תורת המשחקים
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:עמיתי ACM
קטגוריה:סגל אוניברסיטת וושינגטון
קטגוריה:בעלי תואר דוקטור מאוניברסיטת סטנפורד
קטגוריה:בעלות תואר דוקטור מאוניברסיטת סטנפורד
קטגוריה:אמריקאיות שנולדו ב-1960
קטגוריה:אמריקאים שנולדו ב-1960